Μοσχάρι με κόκκινο κρασί από την Προβηγκία
Το μοσχάρι σιγομαγειρεύεται με μπέικον και πανσέτα σ' αυτό το πιάτο που στην πατρίδα του λέγεται «ντωµπ». Μπορούμε να το σερβίρουμε με μακαρόνια ή  βραστές πατάτες.
2 γαρίφαλα, 1 κρεµµύδι ξερό, καθαρισµένο και ολόκληρο, 500 ml κόκκινο κρασί, 2 λωρίδες φλούδα πορτοκαλιού, 2 σκελίδες σκόρδου, λιωµένες, 1/2 κλωνάρι σέλερι, 2 φύλλα δάφνης, µερικά κλωναράκια µαϊντανό, 1,5 κιλό µοσχάρι, κιλότο, κοµµένο σε µεγάλα κοµµάτια, 2 κουτ. σούπας λάδι, 3 λωρίδες µπέικον, 250 γρ. νωπή χοιρινή πανσέτα, σε κύβους 2 εκ., αλάτι, φρεσκοτριµµένο πιπέρι
Για να φτιάξουμε μοσχάρι «ντωμπ» (μοσχάρι με κόκκινο κρασί) αρχικά καρφώνουμε τα γαρίφαλα σε ένα κρεμμύδι και το βάζουμε σε ένα μεγάλο μπολ με τα υπόλοιπα συστατικά της μαρινάδας.Στη συνέχεια, αλατοπιπερώνουμε το μοσχάρι, το προσθέτουμε στη μαρινάδα και το αφήνουμε να μαριναριστεί για 1 βράδυ.Την επομένη, στραγγίζουμε το μοσχάρι καιτο στεγνώνουμε με απορροφητικό χαρτί.Επίσης, σουρώνουμε τη μαρινάδα σε μπολ.Έπειτα, ζεσταίνουμε το λάδι σε μια βαθιά κατσαρόλα, σε δυνατή φωτιά, και ροδίζουμε το μοσχάρι για περίπου 6-8 λεπτά από όλες τις πλευρές.Προσθέτουμε το μπέικον, την πανσέτα και συνεχίζουμε το σοτάρισμα για άλλα 4-5 λεπτά.Ρίχνουμε το υγρό της μαρινάδας (που έχουμε σουρώσει) και 700 ml νερό, αλατοπιπερώνουμε και μαγειρεύουμε για 4-5 λεπτά, μέχρι τα υγρά να αρχίσουν να κοχλάζουν.Χαμηλώνουμε τη φωτιά και σιγοβράζουμε για περίπου 2 ώρες ή μέχρι το μοσχάρι να μαλακώσει.Βγάζουμε το μοσχάρι από την κατσαρόλα και το βάζουμε σε μια πιατέλα σερβιρίσματος. Το σκεπάζουμε και το κρατάμε ζεστό.Σουρώνουμε τα υγρά της κατσαρόλας σε μια άλλη καθαρή.Αφαιρούμε και πετάμε τα στερεά υλικά.Βράζουμε τον σουρωμένο ζωμό σε δυνατή φωτιά για περίπου 10 λεπτά, μέχρι να εξατμιστούν τα περισσότερα υγρά και να δέσει η σάλτσα.Περιχύνουμε το μοσχάρι με τη σάλτσα και σερβίρουμε.
Κρασί,Μοσχάρι,Πορτοκάλι